MUNICIPIUL SATU MARE

Aparatul de Specialitate al Primarului

Serviciul Patrimoniu, Concesionări, Închirieri

Direcția economică

Nr. 9887/13.02.2023

 În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare,

 Serviciul Patrimoniu, Concesionări, Închirieri și Directorul executiv al Direcției economice formulează următorul:

**RAPORT DE SPECIALITATE**

la proiectul de hotărâre privind însușirea raportului de ”Evaluare teren proprietatea publică a municipiului Satu Mare, situat în Piața de Alimente Micro 17- în vederea concesionării”, și aprobarea concesionării acestuia proprietarilor spațiilor comerciale cumpărate în temeiul Legii nr. 550/2002

Având în vedere cererile pentru concesionarea terenurilor aferente spațiilor comerciale care au fost vândute potrivit Legii nr. 550/2002, situate în Piața din Micro 17 cât și în celelalte piețe din municipiul Satu Mare, se impune însușirea raportului de evaluare, astfel încât prețul concesiunii terenurilor să fie în concordanță cu prevederile legale.

Răspunderea pentru evaluarea imobilelor, corectitudinea întocmirii documentației și corespondența acesteia cu realitatea din teren aparține persoanei autorizate care a efectuat evaluarea.

In conformitate cu prevederile legale în vigoare, potrivit cărora există și excepții referitoare la concesiunea prin atribuire directă a bunurilor proprietate publică, prevederi cărora se circumscrie și speța de față, în cadrul procedurii de atribuire, comisia de vânzare a spațiilor comerciale va avea în vedere și dispozițiile art.13 din Legea nr. 550/2002 privind vânzarea spațiilor comerciale proprietate privată a statului și a celor de prestări de servicii, aflate în administrarea consiliilor județene sau a consiliilor locale, precum și a celor din patrimoniul regiilor autonome de interes local.

Având în vedere că la întocmirea raportului de evaluare, evaluatorul a calculat redevența ținând cont de prevederile art. 17 din Legea privind autorizarea executării lucrărilor de construcții nr. 50/1991, republicată, cu modificările și completările ulterioare potrivit cărora: ”Limita minimă a prețului concesiunii se stabilește, după caz, prin hotărârea consiliului județean, a Consiliului General al Municipiului București sau a consiliului local, astfel încât să asigure recuperarea în 25 de ani a prețului de vânzare al terenului, în condiții de piață, la care se adaugă costul lucrărilor de infrastructură aferente.”, propunem încheierea contractelor de concesiune pe o perioadă de 25 de ani. Comisia de vânzare a spațiilor comerciale va stabili prețul de concesionare a terenului prin procedura negocierii directe.

Luând în considerare cele de mai sus, înaintăm Consiliului local al Municipiului Satu Mare prezentul proiect de hotărâre cu propunere de aprobare.

Șef serviciu , Director Executiv,

Faur Mihaela ec. Lucia Ursu

Corina Seres/2ex.